મોબાઈલ કંપની ઈન્ટેક્ષના માલિક કેશવ બંસલ ગુજરાતની ટીમ ‘ગુજરાત લાયન્સ’ના માલિક છે. ગુજરાતની ટીમને આઈપીએલના મેદાનમાં ઉતારવા માટે તેમનો ગુજરાત પ્રત્યેનો પ્રત્યેનો લગાવ મહત્ત્વનું કારણ છે. કેશવ બંસલનાં માતા મુળ અમદાવાદના શાહીબાગ વિસ્તારનાં હોવાથી તેઓ વારંવાર અમદાવાદ આવતાં હતાં. ઉપરાંત કંપનીના માર્કેટિંગ અર્થે તેઓએ અનેક વાર ગુજરાતનું ભ્રમણ કર્યું છે અને રાજકોટ સાથે સંબંધોથી જોડાયેલાં છે. ‘ગુજરાત લાયન્સ’ની માલિકી લીધા બાદ તેમણે રાજકોટના ખંઢેરી સ્ટેડિયમની મુલાકાત લીધી હતી અને સ્ટેડિયમ તથા સુવિધાઓથી પ્રભાવિત પણ થયા હતા.